Zacharias Hildebrandt

Zacharias Hildebrandt (* 1688 en Münsterberg; † 11-a de oktobro 1757 en Dresdeno) estis germana orgenkonstruisto.

 Vivo 
Lia patro Heinrich Hildebrandt, ĉarfarista majstro, sendis lin en 1713 al Gottfried Silbermann en Freiberg por lernoservi. En 1721 li finfaris sian majstraĵon, la orgeno de la Nikolai-preĝejo Langhennersdorf. Sekvis la konstruado de orgeno en Störmthal ĉe Lepsiko, pro kio li konatiĝis kun Johann Sebastian Bach. Ekde 1724 ĝis 1726 okazis la konstruado de la orgeno en Lengefeld, pro kio ekestis kverelo kun Gottfried Silbermann, kiu ekde nun konsideris Hildebrandt kiel konkuranto kaj ekprocesis kontraŭ li. La kverelon arbitraciis interkonsento, en kiu Hildebrandt sin devigis akcepti nur tiujn mendojn, kiujn Silbermann antaŭe malakceptis. Li translokigis post tio sian agosferon en la Lepsikan regionon kaj la okcidentan Elektoprinca Lando Saksio.

La plej granda orgeno de Zacharias Hildebrandt kun 53 registroj troviĝas en la preĝejo St. Wenzel en Naumburg (Saale). Ĝi estis konstruata inter 1743 ĝis 1746. La 27-an de septembro 1746 Gottfried Silbermann kaj Johann Sebastian Bach komune deprenekzamenis ĝin. Pri la dispozicio Hildebrandt ekprenintis konsilojn de Bach. La plurfoje alikonstruita orgeno estis komplete restaŭrata en la jaroj 1993 ĝis 2000.

Krome Hildebrandt vartadis ekde 1732 ĝis 1738 la orgenon en la katedralo de Merseburg. Tiam Hildebrandt sin establintis kiel orgenkonstruisto en Weißenfels. En 1734 li enkonstruis en tiun ĉi orgenon plurajn novajn registrojn.

 Verkoj 
Zacharias Hildebrandt konstruis jenajn orgenojn:
lokofinfariteverkojregistrojrimarkojLanghennersdorf ĉe Freiberg1722II / Ped211990-1996 restaŭriteStörmthal ĉe Lepsiko1723I / Ped141934 parte restaŭriteHilbersdorf b. Freiberg1724I5restaŭrite, nun el al muzikinstrumenta muzeo LeipzigLiebertwolkwitz ĉe Lepsiko1725I / Ped131813 detruiteLengefeld en la Arcmontaro1726II / Ped221933 alikonstruiteSangerhausen, Hl. Geist-Stift1727I6ne konserviĝinteSangerhausen, St. Jacobi1728II / Ped271976-1978 restaŭritePölsfeld ĉe Sangerhausen1728I / Ped11(?)pliampleksigite de HildebrandtSotterhausen b. Sangerhausen1730I / Ped92005 restaŭriteLindenau ĉe Lepsiko1732I / Ped10ne konserviĝinteEutritzsch ĉe Lepsiko1736I / Ped10ne konserviĝinteNaumburg, urbopreĝejo St. Wenzel1746III / Ped531993-2000 restaŭriteGroßwiederitzsch ĉe Lepsiko1748I / Ped101902 malkonstruiteHettstedt i. Ostharz, St. Jacobi1749II / Ped31nur fasado konserviĝisGoldbach ĉe Bischofswerda1756I / Ped101908 alikonstruiteDresdeno, Dreikönigskirche1757II / Ped381945 detruite

La verkoj de Zacharias Hildebrandts estas viva atesto pri baroka orgenkonstruarto kaj sonidealo. Iliaj restaŭrado kaj konservado meritas grandan atenton.

 Literaturo 
 Michael Pohl: Die Orgeln des Zacharias Hildebrandt in und um Sangerhausen (germanlingve), Dößel 2006 (= Steko-Kunstführer Nr. 31) - ISBN 978-3-89923-138-0

 Eksteraj ligiloj 

 subtena asocio por la rekonstruado de la Hildebrandt-orgeno en Lengefeld (germanlingve) 
 oficiala paĝo de la urbo Naumburg pri la Hildebrandt-orgeno en la preĝejo St. Wenzel (germanlingve)
 Kalenderblatt: kontribuaĵo en Deutschlandradio okaze de la 250-a mortodato (germanlingve)

Kategorio:Germanaj orgenkonstruistoj